
Text rozhodnutia
Súd: Krajský súd Bratislava Spisová značka: 7Sa/53/2018 Identifikačné číslo súdneho spisu: 1018200808 Dátum vydania rozhodnutia: 18. 04. 2019 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2019:1018200808.1 Uznesenie Krajský súd v Bratislave v právnej veci žalobcu: K. J., nar. XX.XX.XXXX, bytom N. W. XX, XXX XX D., právne zast. JUDr. Vierou Petrášovou, advokátka, so sídlom Šancova 33, 831 04 Bratislava, IČO: 472 572 45, proti žalovanému: Mestská časť Bratislava - Karlova Ves, Námestie sv. Františka 8, 842 62, Bratislava 4, o žalobe proti inému zásahu orgánu verejnej správy, takto r o z h o d o l : Krajský súd v Bratislave žalobu odmieta. Žiaden z účastníkov nemá právo na náhradu trov konania. o d ô v o d n e n i e : 1. Dňa 29.05.2018 bola Krajskému súdu v Bratislave (ďalej aj ako „tunajší súd“) osobne podaná žaloba žalobcu proti inému zásahu orgánu verejnej správy zo dňa 22.05.2018, ktorej bola Krajským súdom v Bratislave pridelená spisová značka 7Sa/53/2018. 2. Z evidenčných pomôcok, ale i z obsahu spisového materiálu, tunajší súd zistil, že dňa 12.10.2017 žalobca osobne podal na Krajský súd v Bratislave totožnú žalobu proti inému zásahu orgánu verejnej správy zo dňa 12.10.2017. Veci bola tunajším súdom pridelená spisová značka 6Sa/85/2017. O tejto žalobe doposiaľ nebolo rozhodnuté. 3. Podľa ust. § 31 ods. 5 zákona č. 162/2015 Z. z. Správny súdny poriadok (ďalej len „SSP“) začatie konania bráni tomu, aby o tej istej veci toho istého žalobcu prebiehalo na správnom súde iné konanie. 4. Podľa ust. § 98 ods. 1 písm. b) SSP správny súd uznesením odmietne žalobu, ak o tej istej veci toho istého žalobcu už prebieha pred správnym súdom skôr začaté iné konanie. 5. Nakoľko tunajší súd zistil, že konanie vedené na tunajšom súde pod sp. zn. 7Sa/53/2018 a sp. zn. 6Sa/85/2017 sa týka rovnakej veci (totožnosť účastníka konania ako aj jeho žaloby - predmetu konania - iného zásahu totožného orgánu verejnej správy) pričom vo veci sp. zn. 6Sa/85/2017 sa riadne koná, jedná sa o prekážku litispendencie, a preto, s poukazom na citované zákonné ustanovenia, tunajší súd žalobu žalobcu zo dňa 22.05.2018 odmietol. 6. O trovách konania Krajský súd v Bratislave rozhodol podľa ust. § 170 písm. a) SSP tak, že žiaden z účastníkov konania nemá právo na náhradu trov konania, ak bola žaloba odmietnutá. Poučenie: Proti tomuto uzneseniu možno podať kasačnú sťažnosť v lehote jedného mesiaca od jeho doručenia, na Krajský súd v Bratislave. V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva a návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti (§ 445 ods. 1, 2 SSP).

